የግብፅ እና የአሜሪካ ፕሬዚዳንቶች በታላቁ የኢትዮጵያ ሕዳሴ ግድብ ጉዳይና የሊቢያ ቀውስ ዙሪያ የስልክ ውይይት አደረጉ፡፡
ባሕር ዳር፡ ሰኔ 04/2012 ዓ.ም (አብመድ) የግብፁ ፕሬዚዳንት አብዱል ፋታህ አልሲሲ ከአሜሪካው አቻቸው ፕሬዚዳንት ዶናልድ ትራፕ ጋር የስልክ ውይይት ማድረጋቸውን የአልሲሲ ቃል አቀባይ መግለጫ ሰጥተዋል፡፡ የሁለቱ መሪዎች ውይይት ማጠንጠኛ ኢትዮጵያ በዓባይ ወንዝ ላይ እየገነባችው ባለው ታላቁ የኢትዮጵያ ሕዳሴ ግድብ እና መቋጫ ባጣው የሊቢያ ግጭት ዙሪያ ያተኮረ መሆኑን ቃላ አቀባዩ አስታወቀዋል፡፡ቃል አቀባዩ በመግለጫቸው የሁለቱ መሪዎች የስልክ ውይይት ኢትዮጵያ እየገነባቸው ባለው ግድብ ወቅታዊ መረጃ መለዋወጥ እና የሦስትዮሽ ውይይትን ቀጣይነት የተመለከተ እንደነበር አስታውቀዋል፡፡